મિશન-2022ને લઈ કોંગ્રેસની નવી રણનીતિ, આવતીકાલથી પાર્ટીના આગેવાનો રાજ્યના ચારેય ઝોનમાં બેઠક કરશે - जन मन INDIA
મિશન-2022ને લઈ કોંગ્રેસની નવી રણનીતિ, આવતીકાલથી પાર્ટીના આગેવાનો રાજ્યના ચારેય ઝોનમાં બેઠક કરશે
ગુજરાતમાં આગામી વિધાનસભાની ચૂંટણીને લઈને તડામાર તૈયારીઓ થવા લાગી છે. ભાજપે ભાજપે કાર્યકરોને લોકસંપર્ક માટે ગામડાઓ ખૂંદવા સૂચનાઓ આપી છે.
આમ આદમી પાર્ટી નવું જમ્બો સંગઠન બનાવીને ચૂંટણીના મેદાનમાં ઉતરવાની યોજના ઘડી રહી છે. ત્યારે કોંગ્રેસ પણ પાયો મજબૂત કરવા તાલુકાઓમાં ખાસ ધ્યાન આપશે. ગુજરાત વિધાનસભા ચૂંટણી 2022 માટે કોંગ્રેસના આગેવાનો 18 જૂનથી એટલે કે આવતીકાલથી રાજ્યના ચારેય ઝોનમાં બેઠક કરશે.
ગુજરાત કોંગ્રેસના પ્રદેશ પ્રભારી, પ્રદેશ પ્રમુખ અને વિરોધપક્ષના નેતાની આગેવાનીમાં બેઠકનું આયોજન થશે. કોંગ્રેસ પ્રવક્તા મનીષ દોશીએ આ અંગે માહિતી આપતા કહ્યું કે કોંગ્રેસના નેતાઓ 18 જૂને દક્ષિણ ગુજરાત, 19 જૂને મધ્ય ગુજરાત, 21 તારીખે ઉત્તર ગુજરાત અને 23 જૂને સૌરાષ્ટ્રમાં બેઠક કરશે.
કોંગ્રેસ આગેવાનો સ્થાનિક આગેવાનો, હોદ્દેદારો, જિલ્લા પ્રમુખ સાથે બેઠક યોજશે. આ બેઠક અંગે વાત કરીએ તો તાલુકા પર વિશેષ ધ્યાન આપવા કોંગ્રેસે રણનીતિ ઘડી છે. આ બેઠકમાં સંગઠનને સોંપેલી જવાબદારીનું મૂલ્યાંકન થશે. કોંગ્રેસ પક્ષ સાથે વધુમાં વધુ લોકોને જોડવા અંગે પણ ચર્ચા થશે. તો આ સાથે જ સ્થાનિક પ્રશ્નો અને સમસ્યાને ઉઠાવવા સ્થાનિક નેતાઓ સાથે ચર્ચા કરાશે.